**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

**POSĖDŽIO PROTOKOLAS**

2015-09-03 Nr. TAR – 74

Klaipėda

Posėdis įvyko 2015-09-02. Pradžia 13.30 val.

Posėdžio pirmininkas – Rimantas Taraškevičius.

Posėdžio sekretorė – Lietutė Demidova.

Posėdyje dalyvavo komiteto nariai: Judita Simonavičiūtė, Arūnas Barbšys, Andrej Kugmerov, Artūras Šulcas, Savivaldybės administracijos darbuotojai: Socialinės paramos skyriaus vedėja Audronė Liesytė, Turto skyriaus vedėjas Edvardas Simokaitis.

Darbotvarkei pritarta bendru sutarimu:

 1. Dėl Klaipėdos miesto savivaldybės tarybos 2015 m. vasario 19 d. sprendimo Nr. T2-21 „Dėl parduodamų savivaldybės būstų ir pagalbinio ūkio pastatų sąrašo patvirtinimo“ pakeitimo. Pranešėjas E. Simokaitis

 2. Dėl savivaldybės būstų pardavimo. Pranešėjas E. Simokaitis

 3. Dėl dujotiekio tinklų pardavimo. Pranešėjas E. Simokaitis

 4. Dėl Klaipėdos miesto savivaldybės tarybos 2009 m. gegužės 29 d. sprendimo Nr. T2-205 „Dėl biudžetinės įstaigos Klaipėdos miesto nakvynės namų nuostatų patvirtinimo“ pakeitimo. Pranešėja A. Liesytė

 1. SVARSTYTA. Dėl Klaipėdos miesto savivaldybės tarybos 2015 m. vasario 19 d. sprendimo Nr. T2-21 „Dėl parduodamų savivaldybės būstų ir pagalbinio ūkio pastatų sąrašo patvirtinimo“ pakeitimo.

 Pranešėjas - E. Simokaitis. Sako, kad būsto dalis (53/100) Žardininkų g. 4-102, Klaipėdoje, į patvirtintą sąrašą nebuvo įrašyta, kadangi savivaldybės kambarys šiame bute buvo nuomojamas kaip laikinas būstas. Šiuo sprendimo projektu yra teikiamas tvirtinti Parduodamų savivaldybės būstų ir pagalbinio ūkio paskirties pastatų sąrašo papildymas. Į sąrašą 1137 punktu įrašomos 53/100 būsto Žardininkų g. 4-102, Klaipėdoje, dalys, kurį sudaro 1 kambarys su bendro naudojimo patalpomis, būsto dalies plotas – 26,75 kv. metro, visas būsto plotas – 50,47 kv. metro. Galimybė parduoti nurodytą būsto dalį atsiras tik po to, kai būsto dalis bus įrašyta į būstų ir pagalbinio ūkio paskirties pastatų sąrašą.

 NUTARTA. Pritarti pateiktam sprendimo projektui bendru sutarimu.

 2. SVARSTYTA. Dėl savivaldybės būstų pardavimo.

 Pranešėjas - E. Simokaitis. Informuoja, kad šiuo sprendimu siekiama įgyvendinti savivaldybės būstų nuomininkų prašymus dėl leidimo įsigyti nuomojamus savivaldybei nuosavybės teise priklausančius būstus, atlikti pardavimo procedūras

 NUTARTA. Pritarti pateiktam sprendimo projektui bendru sutarimu.

 3. SVARSTYTA. Dėl dujotiekio tinklų pardavimo.

 Pranešėjas - E. Simokaitis. Sako, kad dujotiekio tinklai Žalgirio g. 3A, Klaipėdoje (unikalus Nr. 2100-1009-3011, ilgis – 82,61 metrai, žymėjimas – 1i), nuosavybės teise priklauso Klaipėdos miesto savivaldybei. AB „Lietuvos dujos“ kreipėsi į Klaipėdos miesto savivaldybę dėl galimybės išpirkti savivaldybei priklausančius dujotiekio tinklus. Nepriklausomų turto vertintojų nustatyta dujotiekio tinklų rinkos kaina yra 1060,00 Eur.

 NUTARTA. Pritarti pateiktam sprendimo projektui bendru sutarimu.

 4. SVARSTYTA. Dėl Klaipėdos miesto savivaldybės tarybos 2009 m. gegužės 29 d. sprendimo Nr. T2-205 „Dėl biudžetinės įstaigos Klaipėdos miesto nakvynės namų nuostatų patvirtinimo“ pakeitimo.

 Pranešėja - A. Liesytė. Primena, kad 2015 m. balandžio 16 d. įsigaliojus naujai Vietos savivaldos įstatymo redakcijai pasikeitė 20 str. 2 dalies 16 punktas, kuriame numatoma, kad biudžetinės įstaigos direktorių į pareigas skiria ir atleidžia bei įgyvendina kitas su darbo santykiais susijusias funkcijas savivaldybės meras, todėl keičiamas BĮ Klaipėdos miesto nakvynės namų nuostatų 13 punktas.

 Intensyvios krizių įveikimo pagalbos paslaugos teikimui nuo 2016-01-01 reikalingas 1 socialinio darbuotojo etatas, kurio darbo užmokesčio fondas metams sudarytų 7.727,82 Eur. Šiuo metu įstaigoje yra 0,25 specialisto etatas, kurio darbo užmokesčio fondas metams sudaro 1.440,78 Eur ir kuris galėtų būti perskirstytas ir pakeičiamas į šią reikalingą socialinio darbuotojo pareigybę. Likusiam 0,75 socialinio darbuotojo etatui reiktų skirti papildomus darbo užmokesčio asignavimus, kurie metams iš savivaldybės biudžeto lėšų sudarytų 6.672.96 Eur.

 R.Taraškevičius siūlo papildyti nuostatų 13 punktą žodžiais „konkurso tvarka“ (pagal seną nuostatų formuluotę) ir punktą išdėstyti taip: „13. Nakvynės namams vadovauja direktorius, kurį konkurso tvarka skiria į pareigas ir atleidžia iš jų Klaipėdos miesto savivaldybės meras...“ (toliau kaip tekste).

 NUTARTA. Pritarti pateiktam sprendimo projektui bendru sutarimu papildant Biudžetinės įstaigos Klaipėdos miesto nakvynės namų nuostatų 13 punktą žodžiais „konkurso tvarka“ ir visą punktą išdėstyti taip: „13. Nakvynės namams vadovauja direktorius, kurį konkurso tvarka skiria į pareigas ir atleidžia iš jų Klaipėdos miesto savivaldybės meras. Meras įgyvendina ir kitas funkcijas, susijusias su Nakvynės namų direktoriaus darbo santykiais Lietuvos Respublikos darbo kodekso ir kitų teisės aktų nustatyta tvarka“.

 R. Taraškevičius siūlo kitame Finansų ir ekonomikos komiteto posėdyje nagrinėti klausimą dėl 2014 m. I pusmečio biudžeto pajamų ir asignavimų plano vykdymo ataskaitos. Taip pat išklausyti informaciją apie biudžeto pajamų ir asignavimų plano vykdymo tendencijas iki metų pabaigos. Prašo į komiteto posėdį pakviesti Savivaldybės administracijos direktorių ar direktoriaus pavaduotoją, departamentų vadovus.

 Posėdis baigėsi 13.50 val.

Posėdžio pirmininkas Rimantas Taraškevičius

Posėdžio sekretorė Lietutė Demidova